NACRT
OBRAZLOŽENJE
Programom jačanja gospodarstva za 2027. godinu utvrđuju se aktivnosti i mjere kojima Općina Vojnić nastavlja poticati razvoj gospodarstva, stvaranje povoljnijeg poslovnog okruženja, jačanje poduzetničke aktivnosti te razvoj poljoprivrede i turističke ponude na području Općine Vojnić.
Cilj donošenja Programa je osigurati financijske pretpostavke za provedbu aktivnosti koje doprinose gospodarskom razvoju općine, očuvanju postojeće gospodarske aktivnosti, stvaranju novih poslovnih mogućnosti te boljem iskorištavanju lokalnih prirodnih, poljoprivrednih i turističkih potencijala.
Programom su za 2027. godinu planirana sredstva u ukupnom iznosu od 92.250,00 eura, raspoređena na pet aktivnosti.
Dio sredstava odnosi se na financiranje rada Turističke zajednice u iznosu od 40.000,00 eura, čime se osiguravaju uvjeti za redovno poslovanje i provedbu aktivnosti usmjerenih na promociju i razvoj turističke ponude Općine Vojnić.
Za naknade šteta uzrokovanih prirodnim katastrofama planirano je 20.000,00 eura. Sredstva su namijenjena za eventualnu pomoć u sanaciji šteta na stambenim objektima i poljoprivrednom zemljištu nastalih uslijed prirodnih nepogoda, ovisno o nastalim okolnostima i potrebama.
Za kapitalne pomoći trgovačkim društvima planirano je 15.000,00 eura. Sredstva su namijenjena trgovačkim društvima u vlasništvu Općine Vojnić, prvenstveno trgovačkom društvu Vojnić komunalac d.o.o., radi jačanja njihovih kapaciteta i osiguravanja uvjeta za kvalitetnije obavljanje djelatnosti. 
Za aktivnost kapitalne pomoći trgovačkom društvu – Tržnica planirano je 10.000,00 eura, s ciljem unaprjeđenja plasmana proizvoda na tržište i razvoja odgovarajućih distribucijskih kanala.
Za osnivanje novog trgovačkog društva turističke namjene planirano je 7.250,00 eura. Osnivanje društva predviđeno je radi objedinjavanja upravljanja i održavanja turističke infrastrukture na području Općine Vojnić, s posebnim naglaskom na područje Petrove gore i održavanje spomen-područja Centralne partizanske bolnice. Namjera je postojeću turističku infrastrukturu staviti u funkciju, unaprijediti njezinu dostupnost i kvalitetu te dodatno obogatiti turističku ponudu općine. Društvo bi također sudjelovalo u provedbi budućeg Programa upravljanja Centralnom partizanskom bolnicom.
Sredstva za provedbu navedenih aktivnosti planirana su u Proračunu Općine Vojnić za 2027. godinu, iz izvora financiranja utvrđenih za pojedine aktivnosti.
Provedbom Programa očekuje se poticanje gospodarskih aktivnosti, jačanje lokalnih poduzetničkih i poljoprivrednih kapaciteta, unapređenje turističke infrastrukture te stvaranje povoljnijih uvjeta za gospodarski i društveni razvoj Općine Vojnić.
Slijedom navedenoga, predlaže se Općinskom vijeću Općine Vojnić donošenje Programa jačanja gospodarstva za 2027. godinu u predloženom tekstu.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 310-01/26-01/__
URBROJ: 2133-17-03-26-1
Vojnić, ____________ 2026. godine
 
Na temelju članka 30. Statuta Općine Vojnić („Službeni glasnik Općine Vojnić“ broj 01/21, 03/25), Općinsko vijeće Općine Vojnić na __. sjednici održanoj dana _____________ 2026. godine usvojilo je 

PROGRAM JAČANJA GOSPODARSTVA
ZA 2027. GODINU 


Članak 1.
Ovim Programom jačanja gospodarstva na području Općine Vojnić (u daljnjem tekstu Program) uređuju se svrha i ciljevi Programa. Svrha ovog Programa je stvaranje povoljnog poduzetničkog okruženja za razvijanje poduzetničke klime i osiguranje preduvjeta za razvoj poduzetničkih sposobnosti na području općine Vojnić.

Članak 2. 
Ciljevi ovog Programa su poboljšanje uvjeta raspoloživosti financijskih resursa, korištenje poduzetničke infrastrukture za realizaciju poduzetničkih pothvata. Posebni ciljevi su povećanje poslovne aktivnosti, smanjenje broja nezaposlenih osoba sa područja općine kroz realizaciju projekata te edukacija za ostvarivanje željenih poslovnih rezultata.

Članak 3.
Nositelj provedbe ovog Programa je Općina Vojnić, odnosno Jedinstveni upravni odjel. Osim Općine, u provedbi pojedinih aktivnosti iz Programa sudjeluju potencijalni partneri projekta, pravne ili fizičke osobe koje su Programom utvrđene kao nositelji provedbe pojedinih aktivnosti.

Članak 4.
Ovim Programom obuhvaćene su sljedeće aktivnosti zajedno s pripadajućim iznosima planiranih sredstava:
	Aktivnost broj
	Naziv aktivnosti
	Plan 2027.
€

	A000004
	Naknada za štete
	20.000,00

	
	Naknade za štete uzrokovane prirodnim katastrofama
	[bookmark: _Hlk151448005]20.000,00

	Izvor
	Pomoći iz državnog proračuna
	

	A100001
	Financiranje rada Turističke zajednice
	40.000,00

	
	Ostale tekuće donacije
	40.000,00

	Izvor
	Opći prihodi i primici
	

	A100002
	Kapitalne pomoći trgovačkim društvima
	15.000,00

	
	Kapitalne pomoći trgovačkim društvima u javnom sektoru
	15.000,00

	Izvor
	Pomoći iz državnog proračuna
	

	A100005
	Kapitalne pomoći trgovačkom društvu - Tržnica
	10.000,00

	
	Uspostava proizvodnje i otkupa
	10.000,00

	Izvor
	Pomoći iz državnog proračuna
	

	A100006
	Osnivanje novog trgovačkog društva turističke namjene
	7.250,00

	
	Osnivanje novog trgovačkog društva turističke namjene
	7.250,00

	Izvor
	Opći prihodi i primici
	

	
	                                      SVEUKUPNO
	92.250,00




Članak 5.
Naknada za štete uzrokovane prirodnim katastrofama predviđena u proračunu u iznosu od 20.000,00 eura, a odnosi se na eventualne štete na stambenim objektima i poljoprivrednom zemljištu usred elementarnih nepogoda.

Članak 6. 
Provedba aktivnosti Financiranje rada turističke zajednice planirana je u iznosu od 40.000,00 eura za tekuće poslovanje Turističke zajednice.

Članak 7.
Za provedbu aktivnosti  Kapitalne pomoći trgovačkim društvima  iz ovog Programa odnosi se isplate financijskih sredstava trgovačkim društvima koji su u vlasništvu Općine Vojnić, a misli se na „VOJNIĆ KOMUNALAC“ d.o.o. Sredstva su namjenska i moraju se koristiti za tu svrhu.

Članak 8.
Kapitalne pomoći trgovačkom društvu – Tržnica odnose se na unaprjeđenje poslovanja tržnice i stvaranje uvjeta za bolji plasman proizvoda na tržište. Za navedenu aktivnost planirano je 10.000,00 eura.

Članak 9.
Osnivanje novog trgovačkog društva turističke namjene odnosi se na osnivanje poduzeća koje će pokrivati svu turističku infrastrukturu na području općine kroz održavanje spomen područja Petrova gora, a sve kako bi se turistička infrastruktura stavila u funkciju te upotpunila turističku ponudu ovog kraja. Poduzeće se osniva kao bi provodilo Program upravljanja Centralnom partizanskom bolnicom koji se planira izraditi u sljedećem razdoblju. U navedenu aktivnost se planira uložiti 7.250,00 eura.

Članak 10.
Ovaj Program stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja 2027. godine.

